**NOTĂ INFORMATIVĂ**

**la proiectul *Hotărârii Guvernului privind condiţiile de salarizare a personalului din instituţiile de învăţămînt care funcționează în regim de autogestiune financiar-economică***

|  |
| --- |
| **1. Denumirea autorului și, după caz, a participanților la elaborarea proiectului** |
| Autorul proiectului este Ministerul Educației, Culturii și Cercetării, fiind desemnat responsabil de politica în domeniul educației. |
| **2. Condițiile ce au impus elaborarea proiectului de act normativ și finalitățile urmărite** |
| Prezentul proiect a fost elaborat în scopul reglementării condițiile de salarizare a personalului din instituţiile de învăţămînt care funcționează în regim de autogestiune financiar-economică. |
| **3. Principalele prevederi ale proiectului și evidențierea elementelor noi** |
| Prezentul proiect de Hotărâre de Guvern stabilește modalitatea de salarizare a personalului din instituțiile de învățământ care funcționează în regim de autogestiune economico-financiară.  Astfel, prin prezentul proiect se propune a fi aprobate reglementări ce țin de mecanismul stabilirii claselor de salarizare, stabilirea vechimii în muncă, componentele salariului de bază, muncii prin cumul ș.a.. Ținând cont de faptul că proiectul de Hotărâre urmează să se aplice asupra salarizării angajaților din instituțiile de învățământ cu regim de autogestiune financiar-economică, conducătorii instituțiilor de învățământ urmează să aprobe regulamente interne prin care să detalieze modul de salarizare.  Conform Hotărârii *salariul lunar* al personalului din instituţiile de învăţămînt care funcționează în regim de autogestiune financiar-economică este constituit din partea fixă: salariu de bază, sporuri lunare, precum și din coeficientul maximal de majorare constituind K=1,5, care pentru conducătorii se aprobă de către fondator, iar pentru personalul instituției de către conducător conform criteriilor aprobate prin Regulamentul intern de activitate al instituției.  De asemenea, se propune abrogarea Hotărârii Guvernului nr. 195 din 13.03.2013 „privind condiţiile de salarizare a personalului din instituţiile de învăţămînt superior de stat cu autonomie financiară. |
| **4. Fundamentarea economico-financiară** |
| Proiectul implică costuri financiare suplimentare. |
| **5. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul Hotărîrii de Guvern a fost plasat pe pagina web oficială a Ministerului Educației, Culturii și Cercetării www.mecc.gov.md, compartimentul *Transparenţă*, directoriul *Transparenţă decizională*. |

**Secretar General de Stat**

**Igor ȘAROV**